ananddey/assamese-wiki-corpus huggingface dataset:
এম এছ চুব্বালক্ষ্মী

এম এছ চুব্বালক্ষ্মী (১৯১৬-২০০৪) কৰ্ণাটকী শাস্ত্ৰীয় সংগীতৰ বিশিষ্ট সংগীত শিল্পী আছিল এম. এছ চুব্বালক্ষ্মী। তেওঁ ভাৰতীয় সংগীতক পৃথিৱীৰ বিভিন্ন দেশত প্ৰচাৰ আৰু প্ৰসাৰ কৰাৰ ক্ষেত্ৰত গুৰুত্বপূৰ্ণ ভূমিকা লৈছিল। ১৯৯৮ চনত ভাৰত চৰকাৰে ভাৰতৰ শ্ৰেষ্ঠতম বঁটা ভাৰত-ৰত্ন বঁটাৰে সন্মানিত কৰে। চুব্বালক্ষ্মী এগৰাকী প্ৰখ্যাত অভিনেত্ৰীৰূপেও জনাজাত আছিল।

জন্ম আৰু পৰিয়াল

এম. এছ. চুব্বালক্ষ্মীৰ জন্ম হয় ১৯১৬ চনত দক্ষিণ ভাৰতৰ মাদুৰাই নামৰ ঠাইত। ২৪ বছৰ বয়সত চুব্বালক্ষ্মী চেহ. টি. সদাশিৱমৰ লগত বিবাহপাশত আবদ্ধ হয়। তেওঁ সদায় কপালত এটা ডাঙৰকৈ সেন্দূৰৰ ফোট আঁকিছিল। নাকৰ দুয়োফালে দুটা সৰু সৰু নাকফুল পিন্ধিছিল আৰু হাতত তেওঁ এধাৰি বগা ফুলৰ মালা লৈ ভাল পাইছিল। সৰুতে তেওঁ ঘৰখনৰ পৰা এটি সংগীতৰ পৰিবেশ লাভ কৰিছিল। চুব্বালক্ষ্মীৰ মাক আছিল এগৰাকী প্ৰখ্যাত গায়িকা। মাতৃয়ে নিজৰ জীয়েক এগৰাকী সু-গায়িকা হোৱাটোকে কামনা কৰিছিল। সেয়ে সৰুতে তেওঁ মাকৰ পৰাই সংগীতৰ অনুপ্ৰেৰণা লাভ কৰে আৰু মাকৰ পৰাই প্ৰয়োজনীয় সংগীতৰ শিক্ষান্ত লাভ কৰে। মীনাক্ষী মন্দিৰত চুব্বালক্ষ্মীৰ মাকে সংগীতানুষ্ঠাতন যোগদান কৰিছিল আৰু মাকৰ লগত চুব্বালক্ষ্মীয়েও মীনাক্ষী মন্দিৰলৈ গৈ মাকক সহায় কৰিছিল।

শিক্ষা আৰু সঙ্গীত সাধনা

চুব্বালক্ষ্মীৰ সোতৰ বছৰ বয়সত তেওঁ মাদ্ৰাজ মিউজিক অকাডেমীত সংগীত পৰিবেশন কৰাৰ সুবিধা লাভ কৰে আৰু দৰ্শকৰ ভূয়সী প্ৰশংসা লাভ কৰিবলৈ সমৰ্থ হয়। এগৰাকী ভাল গায়িকা হিচাপে সমাজৰ পৰা স্বীকৃতি লাভ কৰে। ১৯৪৩ চনত তেওঁ সৰ্বভাৰতীয় সংগীতানুষ্ঠানত সংগীত পৰিবেশন কৰাত, সৰ্বভাৰতত তেওঁৰ নাম-যশ বিয়পি পৰে। তেওঁ এগৰাকী প্ৰখ্যাত অভিনেত্ৰী ৰূপেও জনাজাত আছিল। তেওঁ মীৰা নামৰ এখন চলচ্চিত্ৰত অভিনয় কৰি দৰ্শকক আকৰ্ষিত কৰিব পাৰিছিল আৰু সেই চলচ্চিত্ৰত তেওঁ নিজে সংগীত পৰিবেশন কৰিছিল। তেওঁ কৰ্ণাটকী সংগীতৰ এগৰাকী নিপুণ গায়িকা। মহাত্মা গান্ধীৰ ৭৮ তম জন্মোত্সৱ উপলক্ষে চুব্বালক্ষ্মীয়ে হৰি তুম হাৰো জান কী পীৰ নামৰ ভজন পৰিবেশন কৰিছিল।
১৯৬৬ চনত তেওঁ আমেৰিকা যুক্তৰাষ্ট্ৰ কমন ওৱেলথৰ মহা সচিবৰ আমন্ত্ৰণ ক্ৰমে আমেৰিকালৈ যায় আৰু তাত সংগীত পৰিবেশন কৰি শ্ৰোতাৰ মন জয় কৰিবলৈ সমৰ্থ হয়। ১৯৫৪ চনত ভাৰত চৰকাৰে তেওঁক পদ্মভূষণ উপাধিৰে বিভূষিত কৰিছিল। তেওঁক সংগীত নাটক অকাডেমী আৰু সংগীত কলানিধি বঁটাৰেও সন্মানিত কৰা হৈছিল। ১৯৭৪ চনত তেওঁ সন্মানীয় ৰামণ মেগছেছে বঁটা লাভ কৰে।

পুৰস্কাৰ প্ৰাপ্ত বঁটা

ভাৰত-ৰত্ন বঁটা, (১৯৯৮)
পদ্মভূষণ, (১৯৫৪)
ৰামণ মেগছেছে বঁটা, (১৯৭৪)

মৃত্যু

এইগৰাকী কিংবদন্তি শিল্পীৰ ২০০৪ চনত পৰলোকপ্ৰাপ্তি ঘটে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:ভাৰত ৰত্ন বঁটা বিজয়ী
শ্ৰেণী:ৰমন মেগছেছে বঁটা বিজয়ী
মেগান চুৰী

মেগান চুৰী (ইংৰাজী: Megan Suri; জন্ম: ২৮ মাৰ্চ, ১৯৯৯) এগৰাকী আমেৰিকান অভিনেত্ৰী। তেওঁ বিশেষকৈ ২০১৯ চনৰ স্বতন্ত্ৰ চলচ্চিত্ৰ দ্য মিছএডুকেচন অৱ বিন্দু আৰু নেটফ্লিক্সৰ কিশোৰ কমেডী ধাৰাবাহিক নেভাৰ হেভ আই এভাৰ (২০২০–২০২৩) ত কৰা অভিনয়ৰ বাবে পৰিচিত।

প্ৰাৰম্ভিক জীৱন

চুৰীৰ জন্ম আমেৰিকা যুক্তৰাষ্ট্ৰত এহাল ভাৰতীয় পাঞ্জাবী প্ৰব্ৰজনকাৰী পিতৃ-মাতৃৰ ঘৰত হৈছিল। শৈশৱত তেওঁ দুবছৰ ভাৰতত কটাইছিল। তেওঁৰ দুজন ককায়েক-ভাইৰেক আৰু এগৰাকী ভগ্নী আছে। তেওঁৰ পিতৃ এজন প্ৰাক্তন পেছাদাৰী ক্ৰিকেট খেলুৱৈ। চুৰীয়ে কেলিফৰ্ণিয়াৰ ডাউনী চহৰত পৰিয়ালৰ সৈতে বসবাস কৰে। তেওঁলোকৰ এটা পোহনীয়া কুকুৰ আছে। এজন সমালোচকে উল্লেখ কৰিছিল যে "বিন্দু চৰিত্ৰটোৰ বাবে মেগান চুৰী একেবাৰে সঠিক নিৰ্বাচন।" ২০২১ চনৰপৰা ২০২৩ চনলৈ তেওঁ নেভাৰ হেভ আই এভাৰ ধাৰাবাহিকত দেৱীৰ হাইস্কুললৈ যোৱা আন এগৰাকী ভাৰতীয় ছাত্ৰী আনিছা কুৰেশ্বীৰ চৰিত্ৰত অভিনয় কৰিছিল। এজন সমালোচকৰ মতে "আনিছা হিচাপে মেগান চুৰী অসাধাৰণ।"

চুৰীৰ প্ৰথমটো মুখ্য চৰিত্ৰ আছিল ২০২৩ চনৰ ভৌতিক ছবি ইট লিভছ ইনচাইড, যিখন বিশাল দত্তই পৰিচালনা কৰিছিল।
-

২০১৯ | দ্য মিছএডুকেচন অৱ বিন্দু | বিন্দু চৌধুৰী | | style="text-align:; " |
-

২০২০
ড্ৰামাৰামা
ক্লেইয়াৰ

style="text-align:; " |
-

rowspan="2" | ২০২৩
মিচিং

বীণা
style="text-align:; " |
-

ইট লিভছ ইনচাইড
সমিদা "চেম"
style="text-align:; " |
-

২০২৫
কম্পেনিয়ন
কেট

style="text-align:; "|
}

দূৰদৰ্শন

বৰ্ষ
নাম
চৰিত্ৰ
টোকা

২০১৫ দ্য ব্ৰিংক সমীৰা চাৰিটা খণ্ড

২০১৭ বনছ ক্লেইয়াৰ খণ্ড° "দ্য নিউ ট্ৰিক্স ইন দ্য অ’ল্ড ডগছ"

গাইডেন্স নবী গুপ্তা খণ্ড° "ডেড শ্লাট"

ফিউচাৰ মেন কন্যা খণ্ড° "পাইলট"

মডাৰ্ণ ফেমিলি টাৰ্ডি ষ্টুডেণ্ট খণ্ড° "টাফ লাভ"

২০২০ ফ্ৰেছ অফ দ্য বোট চিমৰিন খণ্ড° "দ্য মেজিক মটৰ ইন"

১৩ ৰিজনছ হোৱাই অজ্ঞাত খণ্ড° "কলেজ ইণ্টাৰভিউ"

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:ভাৰতীয় মূলৰ আমেৰিকান
নিৰ্মলা যোশী

মাৰিয়া নিৰ্মলা যোশী (, ২৩ জুলাই ১৯৩৪ - ২৩ জুন ২০১৫) জনপ্ৰিয় ভাবে চিষ্টাৰ নিৰ্মলা এগৰাকী ৰোমান কেথলিক ধৰ্মীয় চিষ্টাৰ আছিল। তেওঁ নোবেল বঁটা বিজয়ী মাদাৰ টেৰেছায়ে স্থাপন কৰা মিছনাৰীজ অফ চেৰিটিৰ মুৰব্বী পদত অধিষ্ঠিত হৈছিল। তেওঁ এই দায়িত্বভাৰ সফলতাৰে গ্ৰহণ কৰি বিদেশত তেওঁলোকৰ উপস্থিতি আৰু মিছন সম্প্ৰসাৰিত কৰিছিল। ১৯৯৭ চনত মাদাৰ টেৰেছাৰ মৃত্যুৰ পিছত এই পদ লাভ কৰাৰ পিছত নিৰ্মলাই আফগানিস্তান, ইজৰাইল আৰু থাইলেণ্ডৰ দৰে দেশত কেন্দ্ৰ মুকলি কৰি সংগঠনটোৰ ১৩৪খন দেশলৈ প্ৰসাৰিত কৰিছিল। ভাৰত চৰকাৰে সমাজলৈ তেওঁ আগবঢ়োৱা অৱদানৰ স্বীকৃতি স্বৰূপে ২০০৯ চনত দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰিছিল।

প্ৰাৰম্ভিক জীৱন

১৯৩৪ চনৰ ২৩ জুলাই তাৰিখে ব্ৰিটিছ ভাৰতীয় সাম্ৰাজ্যৰ বিহাৰ আৰু উৰিষ্যা প্ৰদেশৰ ৰাঁচীত (বৰ্তমান ঝাৰখণ্ডৰ ৰাজধানী) কুসুম হিচাপে নিৰ্মলা যোশীৰ জন্ম হৈছিল। তেওঁ দহটা শিশুৰ ভিতৰত জ্যেষ্ঠ সন্তান হিচাপে ব্ৰাহ্মণ পৰিয়ালত জন্ম গ্ৰহণ কৰিছিল। তেওঁৰ পিতৃ-মাতৃ নেপালৰ আছিল আৰু তেওঁৰ দেউতাক ১৯৪৭ চনত দেশৰ স্বাধীনতালৈকে ব্ৰিটিছ ভাৰতীয় সেনাৰ বিষয়া আছিল। যোশীয়ে ৰাজনীতি বিজ্ঞানত স্নাতকোত্তৰ ডিগ্ৰী সম্পূৰ্ণ কৰিছিল আৰু তাৰ পিছত কলিকতা বিশ্ববিদ্যালয়ৰ পৰা আইনত ডক্টৰেট ডিগ্ৰী লাভ কৰিছিল।

ভাৰত চৰকাৰে ৰাষ্ট্ৰলৈ তেওঁ আগবঢ়োৱা সেৱাৰ স্বীকৃতি স্বৰূপে ২০০৯ চনত চিষ্টাৰ যোশীক ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে। চুপিৰিয়ৰ জেনেৰেল হিচাপে তেওঁৰ কাৰ্যকাল ২০০৯ চনৰ ২৫ মাৰ্চ তাৰিখে সমাপ্ত হৈছিল। তেওঁৰ পিছত জাৰ্মানীত জন্ম গ্ৰহণ কৰা চিষ্টাৰ মেৰী প্ৰেমা পিয়েৰীকে পৰৱৰ্তী চুপিৰিয়ৰ জেনেৰেল হিচাপে নিৰ্বাচিত হয়। তেওঁৰ মৃত্যুত ভাৰতৰ প্ৰধানমন্ত্ৰী নৰেন্দ্ৰ মোদী আৰু পশ্চিম বংগৰ মুখ্যমন্ত্ৰী মমতা বেনাৰ্জীকে ধৰি দেশ বিদেশৰ বহু বিশিষ্ট ব্যক্তিয়ে সংবাদ মাধ্যমত সমবেদনা জ্ঞাপন কৰিছিল।

বঁটা আৰু সন্মান

পদ্মবিভূষণ, ২০০৯

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:পদ্মবিভূষণ বঁটা বিজয়ী
আকাশ গুপ্তা

আকাশ গুপ্তা এজন ভাৰতীয় কমেডিয়ান, অভিনেতা, ইউটিউবাৰ আৰু থিয়েটাৰ শিল্পী তেওঁ সময় ৰাইনাৰ সৈতে ষ্টেণ্ড-আপ কমেডী প্ৰতিযোগিতা কমিকষ্টানৰ দ্বিতীয় ছিজনৰ সহ-বিজয়ী আছিল।তেওঁ পৰিবেশন কলা আৰু স্কেচ কমেডীৰ প্ৰশিক্ষণ লাভ কৰিছে।.

প্ৰাৰম্ভিক জীৱন

দিল্লীত জন্মগ্ৰহণ কৰা আকাশ গুপ্তাই স্কুলীয়া শিক্ষা সুমেৰমল জৈন পাব্লিক স্কুলত গ্ৰহণ কৰিছিল। গুপ্তাই দিল্লী বিশ্ববিদ্যালয়ত বাণিজ্য শাখাত স্নাতক ডিগ্ৰী লাভ কৰে৷ কলেজত থাকোঁতে তেওঁ প্ৰথমে থিয়েটাৰৰ সৈতে জড়িত হৈছিল আৰু তেওঁ এজন অভিনেতা হিচাপে সুপৰিচিতি অৰ্জন কৰিছিল। তেওঁ নিজৰ কলেজৰ লগত কেইবাখনো বাটৰ নাট আৰু মঞ্চ নাটকৰ লগতে আন বিভিন্ন কলেজৰ উৎসৱ যেনে-মুড ইণ্ডিগো (আই আই টি বম্বে, আই আই টি দিল্লী)ত অভিনয় কৰিছিল। অন্তিম বৰ্ষত গুপ্তাই নাতুভে- শ্বহীদ ভগত সিং মহাবিদ্যালয়ৰ নাট্য সমাজৰ সভাপতি আছিল। স্নাতক হোৱাৰ পিছত গুপ্তাই এবছৰ কেপিএমজিৰ সৈতে অডিট সহযোগী হিচাপে কাম কৰিছিল, আনহাতে দিল্লীত বিভিন্ন গোটৰ সৈতে ছুটিৰ দিনত থিয়েটাৰ কৰিছিল।

ষ্টেণ্ড-আপ কমেডি

বিভিন্ন ইম্প্ৰ’ভ শ্ব’ পৰিবেশন কৰি গুপ্তাই ষ্টেণ্ড আপ কমেডীত কেৰিয়াৰ গঢ়িবলৈ আৰম্ভ কৰে। গুপ্তাৰ দেশজোৰা কমেডী ভ্ৰমণ আৰম্ভ হৈছিল তেওঁৰ প্ৰথম দুটা ষ্টেণ্ড আপ ভিডিঅ’ শীৰ্ষক: ট্ৰেইন জাৰ্নিজ এণ্ড হানিমুন ট্ৰিপছ এণ্ড ৰিলেচনশ্বিপছ, ক্লাবিং এণ্ড ককটেইলছৰ সফলতাৰ পিছত৷

২০১৮ চনত তেওঁৰ দিল্লী মেট্ৰ’ ভিডিঅ’ বিশ্বজুৰি ভাইৰেল হৈ পৰিছিল আৰু আজিলৈকে চেনেলটোত সৰ্বাধিক চোৱা ভিডিঅ’ হিচাপে পৰিগণিত হৈছে। যেতিয়া আকাশে আমাজন প্ৰাইম ভিডিঅ'ত প্ৰচাৰিত কমিকষ্টান ২ৰ বাবে অডিচন দিছিল তেতিয়া তেওঁ দ্ৰুতগতিত দৰ্শকৰ মাজত জনপ্ৰিয় হৈ পৰিছিল। তেওঁ ধাৰাবাহিকভাৱে বেছিভাগ খণ্ডতে সৰ্বাধিক নম্বৰ লাভ কৰিছিল। তেওঁৰ অনন্য স্কেচ কমেডী শৈলীয়ে তেওঁক শ্ব'টোৰ গ্ৰেণ্ড ফিনালেত অৱতৰণ কৰে আৰু শেষত তেওঁ সময় ৰাইনাৰ সৈতে ছিজন ২ৰ সহ-বিজয়ী হয়। কমিকষ্টানৰ পৰা নতুনকৈ পোৱা খ্যাতিৰ পিছত আকাশে সমগ্ৰ ভাৰততে একাধিক শ্ব’ কৰিবলৈ আৰম্ভ কৰে।

অ'টিটি-ত

আকাশ গুপ্তাই সুনীল গ্ৰভাৰ, গৌৰৱ গেৰা, কুছা কপিলা, মল্লিকা দোৱা, চাইৰাছ ব্ৰ'চা আদিৰ সৈতে "LOL: Hasse Toh Phasse" শীৰ্ষক এটা কমেডী ৰিয়েলিটি শ্ব'ত অংশ লৈছিল। ২০২১ চনত তেওঁ নেটফ্লিক্সৰ কমেডী প্ৰিমিয়াম লীগ (চিপিএল)ৰ প্ৰথম ছিজনত অভিনয় কৰিছিল। গুপ্তাই কেনি চেবাষ্টিয়ান, কানিজ ছুৰ্কা, প্ৰশস্তি সিঙৰ সৈতে সংঘবদ্ধ হৈছিল আৰু তেওঁলোকে নিজকে দ্য ঘৰেলু গিলেহ্ৰিছ (Homely Squirrels) বুলি নাম দিছিল। পিছলৈ ২০২১ চনৰ মে’ মাহত তেওঁ নতুনকৈ মুকলি কৰা এভিঅ’ডি প্লেটফৰ্ম আমাজন মিনি টিভিৰ বাবে লিখন, পৰিচালনা আৰু স্কেচত অভিনয় কৰে। ২০২২ চনত গুপ্তাই আমাজন মিনি টিভিত প্ৰিমিয়াৰ হোৱা ৱেব ছিৰিজ কাপল গ’লছ এছ ৩ত মুখ্য চৰিত্ৰত অভিনয় কৰে।

ব্যক্তিগত জীৱন

আকাশে ছচিয়েল মিডিয়াত ব্যক্তিগত জীৱন ব্যক্তিগতভাৱে ৰাখে। ২০২১ চনৰ অক্টোবৰ মাহত তেওঁৰ বিবাহ হয়।

কৰ্মৰাজি

বৰ্ষ
শিৰোনাম
টোকা
তথ্যসূত্ৰ
২০১৫
চেঞ্চৰশ্বিপ - Ep. ১ - গালিপুৰৰ গেং
দ্য হিউমাৰ বিংগছ

২০১৫
চেঞ্চৰশ্বিপ - Ep. ২ - জিছম ৰিলোডেড
দ্য হিউমাৰ বিংগছ

২০১৬
এক থা ৰেষ্টুৰাঁ
দ্য হিউমাৰ বিংগছ

২০১৬
টাইমছ অৱ ইনটোলাৰেঞ্চ
দ্য হিউমাৰ বিংগছ

২০১৯
কমিকষ্টান ২
সহ-বিজয়ী

২০২১
কমেডি প্ৰিমিয়াৰ লীগ
শীৰ্ষ ৩

২০২১
LOL-হচী টো ফচী
শীৰ্ষ ৩

২০২২
কাপল গোলছ চিজন ৩
মুখ্য চৰিত্ৰ

তথ্যসূত্ৰ

শ্ৰেণী:কমেডিয়ান
শ্ৰেণী:ভাৰতীয় কমেডিয়ান
শ্ৰেণী:ভাৰতীয় ইউটিউবাৰ
শ্ৰেণী:জীৱিত ব্যক্তি
শ্ৰেণী:দিল্লীৰ ব্যক্তি
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
আমিনা আজিমী

আমিনা আজিমী আফগানিস্তানত প্ৰতিবন্ধী মহিলাৰ অধিকাৰৰ হকে কাম কৰা এগৰাকী অগ্ৰণী মহিলা। ২০১২ চনত তেওঁ এন-পিচ বঁটা লাভ কৰে।

জীৱনী

আজিমীয়ে ১৯৮০ চনত আফগানিস্তানত জন্মগ্ৰহণ কৰিছিল। আজিমীয়ে আফগান গৃহযুদ্ধৰ সময়ত তেওঁৰ ঘৰত ৰকেট চালিত গ্ৰেনেডে খুন্দা মৰাৰ ফলত ১১ বছৰ বয়সত তেওঁ সোঁ ভৰিখন হেৰুৱাই পেলায়। তেওঁৰ এই আঘাতে তেওঁক এনে এখন দেশৰ অক্ষম আফগানসকলৰ বৃহৎ গোটত স্থান দিছিল যিখন দেশত জনসংখ্যাৰ হিচাপত বিশ্বৰ ভিতৰতে অক্ষম লোকৰ শতকৰা হাৰ সৰ্বাধিক। অক্ষম ব্যক্তি হিচাপে আজিমীয়ে স্কুললৈ উভতি অহাৰ সময়ত সমস্যাৰ সন্মুখীন হয় আৰু পৰৱৰ্তী সময়ত তেওঁ কৰ্মসংস্থাপন বিচৰাৰ সময়ত বৈষম্যৰ সন্মুখীন হয়। পিছলৈ আফগানিস্তানৰ পৰা অহা প্ৰতিবন্ধী মহিলাৰ অধিকাৰৰ পোষকতাকাৰী হৈ পৰিছিল আজিমী। ২০১২ চনত আজিমীক উদীয়মান শান্তি চেম্পিয়ন হিচাপে এন-পিচ বঁটাৰে সন্মানিত কৰা হয়।

আজিমীয়ে কাহিৰ-ই-কোহৰামান নামৰ ৰেডিঅ’ অনুষ্ঠানৰ উপস্থাপক আৰু সাংবাদিক হিচাপে লেণ্ডমাইনৰ পৰা ৰক্ষা পোৱা লোকৰ বিৰুদ্ধে বৈষম্য দূৰ কৰাৰ পোষকতা কৰিছিল। এই কাৰ্যসূচী প্ৰথমে ইউএনডিপিৰ নেচনেল প্ৰগ্ৰেম ফৰ একচন অন ডিচেবিলিটি আৰু তাৰ পিছত ৰাষ্ট্ৰসংঘৰ মাইন একচন চেণ্টাৰ ফৰ আফগানিস্তান আৰু ইণ্টাৰনিউজে সমৰ্থন কৰিছিল। আমিনা আজিমীয়ে আফগান লেণ্ডমাইন ছাৰভাইভাৰ্ছ অৰ্গেনাইজেচন (ALSO) নামৰ সংস্থাটোৰ বাবেও কাম কৰে।

তথ্য সূত্ৰ

শ্ৰেণী:আফগান মহিলা সমাজকৰ্মী
শ্ৰেণী:নাৰী
শ্ৰেণী:নাৰীবাদ আৰু লোকগাথা ২০২৫
সোহা বেচাৰা

সোহা বেচাৰা (অসমীয়া বানান চোহা; আৰবী: سهى بشارة; জন্ম ১৫ জুন ১৯৬৭) খিয়াম ডিটেনচন চেণ্টাৰৰ এগৰাকী লেবাননৰ প্ৰাক্তন বন্দী। ১৯৮৮ চনত ইজৰাইল সমৰ্থিত দক্ষিণ লেবানন সেনাবাহিনীৰ (এছ এল এ) তেতিয়াৰ নেতা এণ্টোৱান লাহাদক হত্যা কৰাৰ বিফল চেষ্টা কৰে; তাৰ পিছত তেওঁক গ্ৰেপ্তাৰ কৰি খিয়ামৰ এছ এল এৰ কুখ্যাত কাৰাগাৰত দহ বছৰ ধৰি ৰখা হয়।

প্ৰাথমিক জীৱন

লেবাননৰ ডেইৰ মিমাছত গ্ৰীক অৰ্থডক্স খ্ৰীষ্টান পৰিয়ালত বেচাৰাৰ জন্ম হৈছিল।

হত্যাৰ চেষ্টা

১৯৮৬ চনত বেচাৰাই কলেজ এৰি লেবাননত প্ৰতিৰোধমূলক কাৰ্যসূচীত যোগদান কৰে। তেওঁক লাহদক হত্যা কৰাৰ দায়িত্ব দিয়া হৈছিল।
ফলস্বৰূপে তেওঁ দক্ষিণ দিশলৈ ৰাওনা হ’ল, লাহাদৰ পৰিয়ালৰ সৈতে তেওঁৰ পত্নী মিনাৰ্ভাৰ এৰোবিক্সৰ প্ৰশিক্ষক হিচাপে নিজৰ পৰিচয় দিলে। লাহে লাহে সোহাই পৰিয়ালৰ সদস্যসকলৰ লগত পৰিচিত হৈ অনবৰতে তেওঁলোকৰ ওচৰলৈ গৈ মিলিত হৈছিল। ১৯৮৮ চনৰ ৭ নৱেম্বৰত অপাৰেচনৰ সন্ধিয়া লাহদৰ পত্নীয়ে বেচাৰাক চাহ খাবলৈ মাতিলে। বেচাৰাই নিমন্ত্ৰণ গ্ৰহণ কৰি লাহদৰ আগমনলৈকে থাকিল।
বয়-বস্তু পেক কৰি ওলাই যোৱাৰ সময়ত বেচাৰাই ৫.৪৫ মিমি ৰিভলভাৰেৰে দুবাৰকৈ লাহদক গুলীয়াই হত্যা কৰে। তেওঁৰ বুকুত এবাৰ আৰু এবাৰ কান্ধত গুলী লাগিছিল, তাৰ পিছত বেচাৰাই বন্দুকটো পেলাই দিছিল আৰু তাৰ পিছত তেওঁৰ দেহৰক্ষীসকলে তেওঁক গ্ৰেপ্তাৰ কৰিছিল।

লাহদক ততাতৈয়াকৈ চিকিৎসালয়লৈ লৈ যোৱা হয় আৰু তাতেই আঠ সপ্তাহ কটায়, স্বাস্থ্যজনিত গুৰুতৰ জটিলতাত ভুগিবলগীয়া হয়।
বাওঁহাতখন পক্ষাঘাতগ্ৰস্ত হৈ পৰিছিল। বেচাৰাক ঘৰৰ নিৰাপত্তাৰক্ষীয়ে আবদ্ধ কৰি ৰাখিছিল, অলপ সময়ৰ বাবে ইজৰাইললৈ লৈ গৈছিল, য’ত তেওঁক জেৰা কৰি মাৰপিট কৰিছিল। তাৰ পিছত সোহাক দহ বছৰৰ বাবে খিয়াম কাৰাগাৰলৈ লৈ যোৱা হয়, কোনো অভিযোগ বা বিচাৰ নোহোৱাকৈ। বিদ্যুৎস্পৃষ্ট কৰি নিৰ্যাতন লভি আৰু ছবছৰ ধৰি এটা সৰু কোঠাত এককভাৱে বন্দী হৈ থাকে।

লেবানন আৰু ইউৰোপৰ তীব্ৰ অভিযানৰ পিছত ১৯৯৮ চনৰ ৩ ছেপ্টেম্বৰত বেচাৰাক মুকলি কৰি দিয়া হয়। কলেক্টিফ আৰ্জেন্স পেলেষ্টাইন–জেনেভৰ সৈতেও কাম কৰিছে।
বেচাৰা সমাজবাদী, গণতান্ত্ৰিক আৰু অসাম্প্ৰদায়িক লেবাননৰ সঘনাই প্ৰবক্তা আৰু সমৰ্থক হৈয়েই আছে।

লেখা

২০০০ চনত তেওঁৰ আত্মজীৱনী ৰেজিষ্টেণ্টে প্ৰকাশ কৰে, য’ত তেওঁৰ প্ৰাৰম্ভিক জীৱন আৰু জেলৰ বছৰবোৰৰ বিষয়ে উল্লেখ কৰা হয় আৰু ২০০৩ চনত ইংৰাজী আৰু আৰবী অনুবাদৰ পিছত। ২০১১ চনত বেচাৰাই আন এখন আত্মজীৱনী প্ৰকাশ কৰে, যাৰ আৰবী শিৰোনাম অনুবাদ হৈছে আই ড্ৰিম অৱ এ চেল অৱ চেৰীছ। তেওঁৰ সহ-লেখক কোচেট ইলিয়াছ ইব্ৰাহিম এগৰাকী লেবাননৰ সাংবাদিক যিজনক খিয়াম কাৰাগাৰতো আবদ্ধ হৈ আছিল। ২০০০ চনৰ ২২ মে’ত ইজৰাইলে লেবাননৰ দক্ষিণৰ পৰা ওলাই অহাৰ পিছত আৰু দক্ষিণ লেবাননৰ সেনাবাহিনীয়ে খিয়াম কাৰাগাৰ পৰিত্যাগ কৰাৰ পিছত তেওঁক মুকলি কৰি দিয়া হয়।

বেচাৰাৰ কাহিনীৰ কিছু অংশ ২০০৩ চনত ৱাজদি মৌৱাদৰ নাটক ইনচেণ্ডিছত ব্যৱহাৰ কৰা হৈছিল, যিখন নাটক ডেনিছ ভিলেনিউভে ২০১০ চনত তেওঁৰ একে শিৰোনামৰ ছবিখনত পৰ্দাৰ লগত খাপ খুৱাই লৈছিল।

তথ্যসূত্ৰ

শ্ৰেণী:মহিলা উগ্ৰপন্থী
শ্ৰেণী:লেখিকা
তছনীম নিউজ এজেন্সী

তাছনিম নিউজ এজেন্সী (পাৰ্চী ভাষাত: خارجی تسنیم ) ইৰাণৰ এটা অৰ্ধ-চৰকাৰী নিউজ এজেন্সী আৰু ইছলামিক ৰিভল্যুচনেৰী গাৰ্ড কৰ্পছ (IRGC)ৰ সৈতে জড়িত। ২০১২ চনত প্ৰতিষ্ঠা হোৱা এই সংস্থাটোৰ লক্ষ্য হৈছে ৰাজনৈতিক, সামাজিক, অৰ্থনৈতিক আৰু আন্তঃৰাষ্ট্ৰীয় বিষয়কে ধৰি বহুতো বিষয়ৰ বাতৰি আৰু বিষয়-বস্তু প্ৰদান কৰা। তাছনিমে নিজৰ ৱেবছাইটৰ সকলো বিষয়-বস্তু ক্ৰিয়েটিভ কমন্স এট্ৰিবিউচন ৪.০ আন্তঃৰাষ্ট্ৰীয় অনুজ্ঞাপত্ৰৰ অধীনত মুকলি কৰে।

ইৰাণৰ ৰাজধানী তেহৰাণত তাছনিমৰ মুখ্য কাৰ্যালয়; ইয়াৰ সমগ্ৰ দেশ আৰু মধ্যপ্ৰাচ্যত সংবাদদাতা আছে।

সংলগ্নতা

আই আৰ জি চিয়ে তাছনিমক নিয়ন্ত্ৰণ কৰে, যিয়ে প্ৰায়ে আই আৰ জি চি তথা ইছলামিক ৰিভল্যুছন গাৰ্ড কৰ্পচৰ মতাদৰ্শক বৃদ্ধি কৰে। তছনিম হৈছে আই আৰ জি চিৰ সৰ্ববৃহৎ মালিকানাধীন সংবাদ মাধ্যম। ২০২৩ চনত তাছনিমৰ কাৰ্যালয় ভ্ৰমণৰ সময়ত তেতিয়াৰ আই আৰ জি চিৰ মুখ্য সেনাধ্যক্ষ মহম্মদ আলী জাফাৰীয়ে কয় যে, “আজি অত্যাচাৰীসকলৰ ইছলাম বিৰোধী আৰু মানৱ বিৰোধী ষড়যন্ত্ৰৰ সন্মুখীন হোৱাৰ ক্ষেত্ৰত বিশ্বাসযোগ্য আৰু বিপ্লৱী সংবাদ মাধ্যমৰ ওপৰত এক অতি গুৰুত্বপূৰ্ণ দায়িত্ব আছে।”

তেহৰাণ ব্যুৰোৰ মতে, ইৰাণ চৰকাৰে প্ৰতিবাদকাৰীৰ বিৰুদ্ধে চৰকাৰৰ নেতৃত্বত চলা ভুল তথ্য অভিযানত তাছনিমে সক্ৰিয় ভূমিকা পালন কৰে

২০২৩ চনৰ আগষ্ট মাহত আফগান তালিবানে তাছনিমৰ বাবে এজন ফটোগ্ৰাফাৰক আটক কৰিছিল

ক'ভিড-১৯ মহামাৰী

"এণ্টি-ডিফেমেচন লীগৰ মতে, তছনিমে ধাৰাবাহিক অপপ্ৰচাৰ প্ৰবন্ধত অভিযোগ কৰিছিল যে ক'ভিড-১৯ "জনসংখ্যা নিয়ন্ত্ৰণৰ জৰিয়তে বিশ্বৰ আধিপত্য লাভৰ বাবে আমেৰিকান আৰু ইহুদী ষড়যন্ত্ৰ"ৰ অংশ; আৰু এই ষড়যন্ত্ৰৰ মাষ্টাৰমাইণ্ড আছিল হেনৰী কিচিঞ্জাৰ—যাক "এজন অনন্য ইহুদী পণ্ডিত আৰু আমেৰিকান কৌশলবিদ" আৰু "চৰকাৰ আৰু আন্তঃৰাষ্ট্ৰীয় বিত্তৰ এজন প্ৰধান নিয়ন্ত্ৰক" বুলি বৰ্ণনা কৰা হৈছে।

আন্তঃৰাষ্ট্ৰীয় নিষেধাজ্ঞা

২০২৩ চনৰ ১৫ ছেপ্টেম্বৰত ইউৰোপীয় সংঘই “ইৰাণত মানৱ অধিকাৰৰ গুৰুতৰ উলংঘাৰ” বাবে তাছনিম নিউজ এজেন্সীৰ ওপৰত নিষেধাজ্ঞা আৰোপ কৰে। তেওঁলোকে উল্লেখ কৰে যে "সংবাদ মাধ্যমটোৱে নিজৰ ৱেবছাইট আৰু ছ'চিয়েল মিডিয়াত প্ৰতিবাদকাৰীৰ ভুৱা স্বীকাৰোক্তি প্ৰকাশ কৰাৰ লগতে প্ৰতিবাদকাৰীৰ ফটো ছ'চিয়েল মিডিয়াত পোষ্ট কৰাৰ লগতে পাঠকসকলক চিনাক্ত কৰাত সহায় কৰিবলৈ আহ্বান জনোৱাৰ বাবে দায়বদ্ধ।" একেদিনাই আমেৰিকাৰ কোষাগাৰ বিভাগে তাছনিম নিউজ এজেন্সীক অফিচ অৱ ফৰেইন এচেটছ কণ্ট্ৰ'লৰ (OFAC) বিশেষভাৱে নিৰ্ধাৰিত নেচনেল আৰু ব্লক কৰা ডমেইনৰ তালিকাত যোগ কৰে।

অ-পাৰ্চী সংস্কৰণ

তাছনিমৰ কৰ্মচাৰীসকলৰ ভিতৰত ইংৰাজী ভাষীসকলো আছে, যিসকলে সংস্থাটোৰ কিছুমান প্ৰবন্ধ ইংৰাজীলৈ অনুবাদ কৰে। ২০২২ চনত তাছনিমে হিব্ৰু ভাষাৰ এটা ৱেবছাইট আৰম্ভ কৰে।

তথ্যৰ উৎস

বাহ্যিক সংযোগ

শ্ৰেণী:বাতৰি কাকত
শ্ৰেণী:ইৰান
ই এম ফৰ্ষ্টাৰ

]] in the world, isn't there, without trying to invent it.
এডৱাৰ্ড মৰ্গান ফৰ্ষ্টাৰ (; জন্ম: ১ জানুৱাৰী ১৮৭৯ – মৃত্যু: ৭ জুলাই ১৯৭০) এজন ইংৰাজী ঔপন্যাসিক, চুটিগল্প লেখক, আৰু ৰচনাকাৰ।

উদ্ধৃতি

জীৱনটো বৰ্ণনা কৰাটো সহজ, কিন্তু ইয়াক জীয়াই থকাটো জটিল।
- ই এম ফৰ্ষ্টাৰৰ উদ্ধৃতি

যদি কোনোবাই নিজৰ জীৱন ধ্বংস কৰিব নিবিচাৰে তেন্তে মানুহক ভাল পাব লাগে আৰু বিশ্বাস কৰিব লাগে।
- ই এম ফৰ্ষ্টাৰ (২০১৩)। “ডেলফি কলেক্টেড ৱৰ্কছ অৱ ই. এম. ফৰ্ষ্টাৰ (ইলাষ্ট্ৰেটেড)”, পৃষ্ঠা ৫৭৭, ডেলফি ক্লাছিকছ

উৎস

শ্ৰেণী:ঔপন্যাসিক
শ্ৰেণী:লেখক
শ্ৰেণী:ইংৰাজী সাহিত্যিক
এ ফ্লাইট অফ পিজনছ

এ ফ্লাইট অফ পিজনছ হৈছে ভাৰতীয় লেখক ৰাস্কিন বণ্ডৰ এখন উপন্যাসিকা। কাহিনীটোৰ পটভূমি ১৮৫৭ চন য'ত ব্ৰিটিছ ৰুথ লাবাদুৰ আৰু তেওঁৰ পৰিয়ালৰ বিষয়ে বৰ্ণনা কৰা হৈছে। পৰিয়ালটোৰ পিতৃপুৰুষক ভাৰতীয় বিদ্ৰোহীসকলে এটা গীৰ্জাত হত্যা কৰাৰ পিছত তেওঁলোকে হিন্দু আৰু মুছলমানসকলৰ সহায় লয়। উপন্যাসখন কল্পকাহিনী আৰু বাস্তৱিকতাৰ সংমিশ্ৰণ। ১৯৭৮ চনত এই কাহিনীটো শ্যাম বেনেগালে জুনুন নামৰ এখন চলচ্চিত্ৰৰ ৰূপ দিয়ে। ইয়াত শশী কাপুৰ, তেওঁৰ পত্নী জেনিফাৰ কেন্দাল আৰু নাফিছা আলীয়ে অভিনয় কৰিছিল।

উদ্ধৃতি

উৎস

বাহ্যিক সংযোগ

শ্ৰেণী:ইংৰাজী গ্ৰন্থ
আনন্দ চন্দ্ৰ আগৰৱালা

আনন্দ চন্দ্ৰ আগৰৱালা (১৮৭৪-১৯৪০) এজন প্ৰসিদ্ধ কবি, অনুবাদক, প্ৰশাসক, ইতিহাসবিদ আৰু লিখক আছিল। অসমীয়া সাহিত্যলৈ আগবঢ়োৱা বিশেষ অৱদানৰ কাৰণে তেখেতক ১৯৩৪ চনত মঙ্গলদৈত অনুষ্ঠিত অসম সাহিত্য সভাৰ বাৰ্ষিক অধিৱেশনৰ সভাপতি হিচাপে নিৰ্বাচিত কৰা হয়। তেওঁ অসমীয়া ভাষা উন্নতি সাধনী সভাৰ এজন সক্ৰিয় সদস্য আছিল আৰু জোনাকী কাকতৰ নিয়মীয়া লিখক আছিল।

জন্ম আৰু শিক্ষা

১৮৭৪ চনত অসমৰ পূৰ্বৰ শোণিতপুৰ জিলা আৰু বৰ্তমান বিশ্বনাথ জিলাৰ অন্তৰ্গত গহপুৰ মহকুমাৰ বৰঙাবাৰীত তেখেতৰ জন্ম হৈছিল। পিতৃৰ নাম আছিল কাশীৰাম আগৰৱালা। বৰঙাবাৰী পাঠশালা আৰু তেজপুৰ চৰকাৰী উচ্চতৰ মাধ্যমিক বিদ্যালয়ত স্কুলীয়া শিক্ষা সাং কৰি তেখেতে কলিকতা মেট্ৰ’প’লিটান কলেজৰপৰা এফ এত উচ্চ শিক্ষা গ্ৰহণ কৰে। কলিকতাত থকা অৱস্থাত তেওঁ অসমীয়া ভাষা উন্নতি সাধনী সভাৰ এজন সক্ৰিয় সদস্য হয় আৰু জোনাকী কাকতত নিয়মীয়া লিখিবলৈ লয়। সাহিত্য চৰ্চাৰ কামত লাগি থাকি তেওঁৰ পঢ়া আধৰুৱা হয় আৰু বিশ্ববিদ্যালয়ৰ ডিগ্ৰী নোলোৱাকৈয়ে ঘৰলৈ উভতি আহে।

কৰ্মজীৱন

শিৱসাগৰৰ বেজবৰুৱা উচ্চতৰ মাধ্যমিক বিদ্যালয়ত শিক্ষকতাৰে চাকৰি জীৱনৰ পাতনি মেলি তেখেতে পিছলৈ ছাব-ইন্সপেক্টৰ, ইন্সপেক্টৰ, শিলচৰ আৰক্ষী প্ৰশিক্ষণ কেন্দ্ৰৰ অধ্যক্ষ, গুৱাহাটী আৰু ডিব্ৰুগড়ৰ সহ আৰক্ষী অধীক্ষক আদি পদত কাৰ্য্যনিৰ্বাহ কৰে। ১৯৩০ চনত আৰক্ষী অধীক্ষকৰ পদৰ পৰা অৱসৰ গ্ৰহণ কৰে। ইয়াৰ মাজতে তেখেতে জোনাকী আৰু বিজুলী আলোচনীৰ লগত জড়িত হৈ পৰে আৰু অসমীয়া সাহিত্য ক্ষেত্ৰত প্ৰভুত বৰঙণি যোগায়। ১৯৩৪ চনত অসম সাহিত্য সভাৰ মঙ্গলদৈ অধিবেশনত আগৰৱালাদেৱে সভাপতিত্ব কৰিছিল।

সাহিত্যিক জীৱন

জোনাকীৰ পাতত আনন্দ চন্দ্ৰ আগৰৱালাৰ সাহিত্যিক তথা কাব্যিক চেতনা বিকাশ হ’লেও প্ৰকৃততে স্কুলত শিক্ষা গ্ৰহণ কৰি থকাৰ সময়তেই ছাত্ৰ সকলে গঢ়ি তোলা এক বৈঠকত মাধৱ চন্দ্ৰ বৰদলৈয়ে সভাপতিৰ দায়িত্ব ৰূপায়ন কৰিছিল। গুৰুত্বপূৰ্ণ কথা যে এই সভাতেই আনন্দ চন্দ্ৰ আগৰৱালাই নিজে ৰচিত ‘নৱবৰ্ষ’ আৰু ‘অসম’ নামৰ দুটা কবিতা পাঠ কৰিছিল। তেতিয়াৰ পৰাই তেওঁ কেতিয়াও থমকি ৰ’ব লগা হোৱা নাই।

এক সাংস্কৃতিক তথা বৌদ্ধিক পৰিৱেশত ডাঙৰ হোৱা আনন্দ চন্দ্ৰ আগৰৱালাৰ জীৱনত মাতৃৰ প্ৰভাৱ আছিল অপৰিসীম। তেওঁৰ ধৰ্মপ্ৰাণ মাতৃয়েই হ’ল আনন্দ চন্দ্ৰ আগৰৱালাৰ আদি গুৰু।

মৃত্যু

১৯৪০ চনৰ ১৬ ডিচেম্বৰত তেজপুৰত আগৰৱালাদেৱৰ দেহাৱসান ঘটে।

সাহিত্যকৰ্ম

তেখেতৰ প্ৰকাশিত পুথিসমূহ হৈছে-
An Account of Assam (বুৰঞ্জীমূলক গ্ৰন্থ)।
Aspects of history and culture আৰু
"গোৱালপাৰাৰ পুৰণি বিৱৰণ" আদি।
আনহাতে "কোমল পাঠ" (১৯১০) আৰু "অসমীয়া আদি পাঠ" (১৯২০), তেখেতে ৰচনা কৰা দুখন পাঠ্যপুথি।

কবিতা সংকলন

জিলিঙনি,
পানেশৈ
সুখৰ ঠাই,
দেৱকন্যা মানৱী বেশেৰে,
তই,
বলম,
আদি মৌলিক কবিতা,
জীৱন সঙ্গীত,
চহা আৰু পণ্ডিত,
যোগী,

অপ্ৰকাশিত সাহিত্য কৰ্মৰ ভিতৰত পদুমণি, জনক জীয়ৰী, অৰুন্ধতী আদি অন্যতম। বিদেশী কবিতা অনুবাদ কৰি জাতে-পাতে অসমীয়া কৰি তোলাত তেখেতৰ ব্যুৎপত্তিৰ বাবে তেখেতক ‘ভাঙনি কোঁৱৰ’ বুলি অভিহিত কৰা হয়।

তথ্য সংগ্ৰহ

বাহ্যিক সংযোগ

সঁফুৰা ৱেবছাইটত সন্নিবিষ্ট কবিতাৰাজী
জীৱন সংগীত (কবিতা)
Bihagikavi Ananda Chandra Agarwala (1874-1939)
আনন্দ চন্দ্ৰ আগৰৱালা at Dev Library

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
পুঠি মাছ

পুঠি মাছ (, বৈজ্ঞানিক নাম:Puntius chola) চাইপ্ৰিনিডে পৰিয়ালৰ এবিধ বিষুৱীয় অঞ্চলত পোৱা সতেজ পানীৰ মাছ। এচিয়াৰ নদী, বিল, পুখুৰী আদিত মূলতে উদ্ভুত এই মাছবিধ পাকিস্তান, ভাৰত, নেপাল, বাংলাদেশ, শ্ৰীলংকা, ভূটান আৰু ম্যানমাৰত পোৱা যায়। পুঠি মাছ একোটাৰ দৈৰ্ঘ্য ৬ ইঞ্চি (১৫ চেণ্টিমিটাৰ) পৰ্যন্ত আৰু ওজন ৬০ গ্ৰাম (২.১ আউন্স) পৰ্যন্ত হ’ব পাৰে। মাছটোৰ শৰীৰ মজলীয়া চাপযুক্ত আৰু পিছফালৰ অংশটো ঠেক তথা ৰূপালী ৰঙৰ। শৰীৰৰ পৃষ্ঠ উজ্জ্বল ছাইবৰণীয়াৰ পৰা সেউজীয়া ছাইবৰণীয়া। তলৰ অংশটো বগা ৰঙৰ।

তথ্য সংগ্ৰহ

শ্ৰেণী:মাছ
অসমীয়া চীনা

অসমীয়া চীনা বা মাকুম জনগোষ্ঠী, যাক ঝোংগুম জনগোষ্ঠী বুলিও কোৱা হয়, ভাৰতৰ অসম ৰাজ্যৰ মাকুম চহৰত বসবাস কৰা জনগোষ্ঠীয় চীনা লোকৰ এটা সৰু সম্প্ৰদায়। বৰ্তমান সমগ্ৰ অসমতে সিঁচৰতি হৈ আছে। এই গোটটো মূলতঃ দুটা সুকীয়া পৰ্যায়ত অসমলৈ প্ৰব্ৰজন কৰা চীনা অনুপ্ৰৱেশকাৰীৰ বংশধৰেৰে গঠিত। প্ৰথম পৰ্যায়ত ঝোংগামসকলে ডিমাছা ৰাজ্যৰ সৈতে মিত্ৰতা গঠন কৰে, যাৰ ফলত বেংহুও নামেৰে জনাজাত মিং শাখা প্ৰতিষ্ঠা হয়। দ্বিতীয় পৰ্যায়ত ১৮৫০ চনত ইংৰাজে চাহ খেতিৰ বাবে অনাৰ সময়ত আন এটা ঝোংগুমৰ দল অসমলৈ আহিছিল; এই লোকসকলক জুৱাই নামেৰে জনা যায়।

ইতিহাস

অসমীয়া চীনা সম্প্ৰদায়ৰ ইতিহাসক তিনিটা সুকীয়া পৰ্যায়ত ভাগ কৰিব পাৰি। প্ৰথম পৰ্যায়ত ডিমাছা ৰাজ্যৰ সৈতে মিত্ৰতা কৰা হৈছিল, য'ত মিং শাখা হিচাপে চিনাক্ত কৰা চীনা লোকৰ এটা দলে এই অঞ্চলত নিজৰ উপস্থিতি প্ৰতিষ্ঠা কৰিছিল। ১৮৫০ চনত ব্ৰিটিছে চীনা শ্ৰমিকক বিশেষভাৱে চাহ খেতিৰ বাবে অসমলৈ অনাৰ সময়ত দ্বিতীয় পৰ্যায়ৰ আৰম্ভণি হয়।

আগতে আহি পোৱা বেংহুওসকলে ব্ৰিটিছৰ সহায়ত হোৱা প্ৰব্ৰজনৰ বাবে জুৱাইসকলক প্ৰায়ে বহিৰাগত বুলি গণ্য কৰে, যাৰ ফলত আন্তঃগোষ্ঠীয় প্ৰতিদ্বন্দ্বিতা হয়। ইয়াৰ পিছতো ভাৰতীয় একাগ্ৰতাৰ বিপৰ্যয়ৰ পিছত দুয়োটা গোটে ইজনে সিজনক গ্ৰহণ কৰিবলৈ বাঢ়িছে।
সময়ৰ লগে লগে বেংহুওসকলেও ডিমাছাসকলৰ লগত যথেষ্ট মিশ্ৰণ ঘটাইছে। দক্ষিণ-পশ্চিম চীনৰ পৰা উৎপত্তি হোৱা ঝংগমসকল সুকীয়া বংশৰ, তেওঁলোকৰ ভাষা মাণ্ডাৰিনৰ পৰা লক্ষণীয়ভাৱে পৃথক, যিয়ে এক অনন্য সাংস্কৃতিক পৰিচয়ৰ ইংগিত দিয়ে। বেংহুওসকলে ঐতিহাসিকভাৱে অসমক ফেইকু ৱাংগুও বুলি উল্লেখ কৰিছিল, যাৰ অৰ্থ হৈছে "ধনৰ ৰাজ্য"। বেংহুও আৰু জুৱাই ব্যক্তিৰ উপাধিৰ ওপৰত ভিত্তি কৰি পাৰ্থক্য কৰিব পাৰি; লুই, মিং, ঝাও, কিয়ান, আৰু ছানৰ দৰে উপাধিয়ে বেংহুওৰ ঐতিহ্যক বুজায়, আনহাতে ইয়াও, গুই, হো, ৱাং আৰু জিয়াঙে জুৱাই বংশৰ ইংগিত দিয়ে। নিজৰ ভাষাক ঝং বুলি কোৱা ঝংগমসকলে গৌৰৱেৰে অসমীয়ামানুহ বুলি পৰিচয় দিয়ে।

১৯৬২ চনৰ চীন-ভাৰত যুদ্ধৰ সময়ত অসমীয়া চীনাসকলে পদ্ধতিগতভাৱে শুদ্ধিকৰণ আৰু সাংস্কৃতিক খহনীয়াৰ সম্মুখীন হৈছিল। বহুতকে আৱদ্ধ কৰি ৰখা হৈছিল, বলপূৰ্বকভাৱে স্থানান্তৰ কৰা হৈছিল আৰু তেওঁলোকৰ সম্পত্তি জব্দ কৰা হৈছিল।
এই সাংস্কৃতিক দমনৰ এটা উল্লেখযোগ্য উদাহৰণ হ’ল, মাকুমৰ চীনা ভাষাৰ বিশিষ্ট বিদ্যালয় ঝং স্কুলক বলপূৰ্বকভাৱে হিন্দী বিদ্যালয়লৈ ৰূপান্তৰ কৰা।

সংস্কৃতি

অসমীয়া চীনাসকলে নিজৰ চীনা ঐতিহ্যৰ বহু দিশ ধৰি ৰখাৰ লগতে অসমীয়া সংস্কৃতিৰ উপাদানসমূহো গ্ৰহণ কৰিছে।
তেওঁলোকে চীনৰ পৰম্পৰাগত উৎসৱ যেনে চন্দ্ৰ নৱবৰ্ষ আৰু মধ্য শৰৎ উৎসৱ উদযাপন কৰাৰ লগতে স্থানীয় অসমীয়া উৎসৱ, যেনে বিহুতো অংশগ্ৰহণ কৰে। আজি বহুতে নিজকে সৰল অসমীয়া বুলি কয় আৰু অসমীয়া সংস্কৃতিৰ লগত পৰিচয় দিয়ে।

ধৰ্ম

খ্ৰীষ্টান ধৰ্ম, বৌদ্ধ ধৰ্ম, কনফুচিয়াছ ধৰ্মকে ধৰি অসমীয়া চীনাসকলৰ ধৰ্মীয় আচাৰ-ব্যৱহাৰ বৈচিত্ৰময়। খ্ৰীষ্টান ধৰ্ম অৱশ্যে এতিয়াও প্ৰধান ধৰ্ম হৈয়ে আছে।

তথ্যসূত্ৰ

শ্ৰেণী:অসমৰ জনগোষ্ঠী
প্ৰণতি ৰায় প্ৰকাশ

প্ৰণতি ৰায় প্ৰকাশ (ইংৰাজী: Pranati Rai Prakash) এগৰাকী ভাৰতীয় অভিনেত্ৰী আৰু মডেল যিয়ে ইণ্ডিয়াজ নেক্সট টপ মডেলৰ বিজয়ী হিচাপে পৰিচিতি লাভ কৰিছে। ইয়াৰ উপৰি তেওঁ ২০১৫ চনৰ ফেমিনা মিছ ইণ্ডিয়াৰ এগৰাকী চূড়ান্ত প্ৰতিযোগী (ফাইনেলিষ্ট) আছিল। তেওঁ কেইবাটাও টিভি বিজ্ঞাপনত অভিনয় কৰিছে আৰু লেকমী ফেশ্বন উইক তথা ইণ্ডিয়া ইণ্টাৰনেচনেল ব্ৰাইডেল উইকৰ ৰেম্পত খোজ দিছে। তেওঁ মনফদগঞ্জ কী বিন্নি নামৰ ধাৰাবাহিকৰ জৰিয়তে ৱেব ছিৰিজ জগতত ভৰি দিয়ে।

প্ৰাৰম্ভিক জীৱন

প্ৰণতিৰ জন্ম কৰ্ণেল প্ৰেম প্ৰকাশ আৰু সাধনা ৰায়ৰ ঘৰত হৈছিল। তেওঁৰ জন্ম ডেৰাডুনত হৈছিল আৰু তেওঁ বিহাৰৰ পাটনাত ডাঙৰ-দীঘল হৈছে। তেওঁৰ পিতৃ সেনাবাহিনীত কৰ্মৰত হোৱাৰ বাবে তেওঁলোকৰ পৰিয়ালে ভাৰতৰ বিভিন্ন ঠাইত বাস কৰিছিল, তেওঁ মুম্বাইৰ এনআইএফটি (NIFT)-ৰপৰা ফেশ্বন কমিউনিকেচন অধ্যয়ন কৰিছিল। বৰ্তমান তেওঁ মুম্বাইত বাস কৰে। প্ৰতিযোগিতাৰ তৃতীয় খণ্ডত কৰা মেকঅভাৰৰ সময়ত তেওঁৰ দীঘল ক’লা চুলিখিনি চুটি কৰি অ’বাৰ্ণ (auburn) ৰঙৰ 'লব' (lob) কাটি সন্মুখৰফালে 'বেংছ' (bangs) দিয়া হৈছিল।

তথ্যসূত্ৰ

বাহ্যিক সংযোগ

ইনষ্টাগ্ৰামত প্ৰণতি ৰায় প্ৰকাশ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী